ประกาศคณะกรรมการควบคุมการใช้สารต้องห้ามทางการกีฬาประกาศคณะกรรมการควบคุมการใช้สารต้องห้ามทางการกีฬาเรื่องหลักเกณฑ์ วิธีการ และเงื่อนไขในการพิจารณาโทษนักกีฬา และบุคคลซึ่งสนับสนุนการกีฬาที่ฝ่าฝืนกฎการต่อต้านสารต้องห้ามทางการกีฬาหรือไม่ปฏิบัติตามมาตรา๒๒ หรือมาตรา ๒๓แห่งพระราชบัญญัติควบคุมการใช้สารต้องห้ามทางการกีฬาพ.ศ. ๒๕๕๕พ.ศ. ๒๕๕๗[๑] เพื่อให้การดำเนินงานของคณะกรรมการควบคุมการใช้สารต้องห้ามทางการกีฬาเป็นไปอย่างมีประสิทธิภาพอาศัยอำนาจตามความในมาตรา ๒๖ แห่งพระราชบัญญัติควบคุมการใช้สารต้องห้ามทางการกีฬาพ.ศ. ๒๕๕๕ คณะกรรมการควบคุมการใช้สารต้องห้ามทางการกีฬา จึงออกประกาศ เรื่องหลักเกณฑ์ วิธีการ และเงื่อนไขในการพิจารณาโทษนักกีฬาและบุคคลซึ่งสนับสนุนการกีฬาที่ฝ่าฝืนกฎการต่อต้านสารต้องห้ามทางการกีฬาหรือไม่ปฏิบัติตามมาตรา๒๒ หรือมาตรา ๒๓ แห่งพระราชบัญญัติควบคุมการใช้สารต้องห้ามทางการกีฬา พ.ศ. ๒๕๕๕ไว้ ดังต่อไปนี้ข้อ ๑ เมื่อปรากฏว่ามีการฝ่าฝืนมาตรา๒๒ หรือมาตรา ๒๓ แห่งพระราชบัญญัติควบคุมการใช้สารต้องห้ามทางการกีฬา พ.ศ. ๒๕๕๕ให้สำนักงานเสนอรายงานให้แก่คณะกรรมการพิจารณาโทษ ซึ่งได้จัดตั้งขึ้นตามมาตรา ๑๑แห่งพระราชบัญญัติควบคุมการใช้สารต้องห้ามทางการกีฬา พ.ศ. ๒๕๕๕ ทราบโดยเร็วข้อ ๒ คณะกรรมการพิจารณาโทษจะต้องพิจารณาโทษให้แล้วเสร็จภายใน๓๐ วัน นับแต่วันที่ได้รับรายงานจากสำนักงานข้อ ๓ ในการประชุมคณะกรรมการพิจารณาโทษต้องมีกรรมการที่มีความรู้ความเชี่ยวชาญด้านการแพทย์ด้านกฎหมาย และด้านกีฬา อย่างน้อยด้านละหนึ่งคนเข้าร่วมประชุมในการพิจารณาโทษให้คณะกรรมการพิจารณาโทษดำเนินการพิจารณาโทษตามกฎต่อต้านการใช้สารต้องห้ามที่องค์การต่อต้านการใช้สารต้องห้ามโลก(WADA) กำหนดข้อ ๔ สหพันธ์กีฬานานาชาติสมาคมกีฬาที่เกี่ยวข้องที่ไม่ได้เป็นคู่กรณีในการพิจารณาและองค์การต่อต้านการใช้สารต้องห้ามโลก(WADA) อาจส่งผู้แทนเข้าร่วมการประชุมพิจารณาโทษในฐานะผู้สังเกตการณ์ได้ข้อ ๕ นักกีฬาหรือบุคคลซึ่งสนับสนุนการกีฬาสามารถโต้แย้งการละเมิดกฎการต่อต้านการใช้สารต้องห้ามโดยการนำพยานเอกสารหรือพยานบุคคลเข้าร่วมการพิจารณาได้ข้อ ๖ หากนักกีฬาหรือบุคคลซึ่งสนับสนุนการกีฬาปฏิเสธที่จะให้ถ้อยคำต่อคณะกรรมการให้คณะกรรมการสามารถพิจารณาโทษนักกีฬาหรือบุคคลซึ่งสนับสนุนการกีฬาได้ทันทีข้อ ๗ การประชุมของคณะกรรมการพิจารณาโทษจะต้องเป็นไปโดยลับและคำตัดสินของคณะกรรมการพิจารณาโทษให้ถือเสียงข้างมากเป็นเกณฑ์ข้อ ๘ คำตัดสินของคณะกรรมการพิจารณาโทษจะต้องทำเป็นลายลักษณ์อักษรลงวันที่และลายมือชื่อไว้ท้ายคำตัดสินข้อ ๙ เมื่อคณะกรรมการพิจารณาโทษได้ทำคำตัดสินเรียบร้อยแล้วให้สำนักงานแจ้งผลการกำหนดโทษต่อ กกท.เพื่อมีคำสั่งลงโทษตามที่คณะกรรมการพิจารณาโทษกำหนดเมื่อ กกท. มีคำสั่งลงโทษนักกีฬาหรือบุคคลซึ่งสนับสนุนการกีฬาแล้วให้สำนักงานแจ้งคำสั่งลงโทษเป็นหนังสือลงทะเบียนตอบรับให้ผู้ถูกลงโทษทราบข้อ ๑๐ สำนักงานจะต้องแจ้งให้สหพันธ์กีฬานานาชาติ WADA และสมาคมกีฬาที่เป็นต้นสังกัดของนักกีฬาทราบโดยตลอดถึงสถานะของการพิจารณาโทษและผลการพิจารณาโทษทั้งหมดข้อ ๑๑ การอุทธรณ์คำสั่งลงโทษให้เป็นไปตามประกาศคณะกรรมการควบคุมการใช้สารต้องห้ามทางการกีฬาว่าด้วยการวินิจฉัยอุทธรณ์ข้อ ๑๒ กระบวนการพิจารณาโทษของคณะกรรมการพิจารณาลงโทษผู้ใช้สารต้องห้ามทางการกีฬาตามคำสั่งการกีฬาแห่งประเทศไทยที่๗/๒๕๕๕ ลงวันที่ ๑๑ มกราคม ๒๕๕๕ที่ปฏิบัติตามระเบียบการกีฬาแห่งประเทศไทยว่าด้วยการควบคุมการใช้สารต้องห้ามทางการกีฬาพ.ศ. ๒๕๔๕ ที่ได้ดำเนินการอยู่ก่อนวันที่ประกาศนี้ใช้บังคับให้ถือว่าเป็นกระบวนการพิจารณาโทษของคณะกรรมการพิจารณาโทษตามประกาศนี้ข้อ ๑๓ คำตัดสินของคณะกรรมการพิจารณาลงโทษผู้ใช้สารต้องห้ามทางการกีฬาตามคำสั่งการกีฬาแห่งประเทศไทยที่๗/๒๕๕๕ ลงวันที่ ๑๑ มกราคม ๒๕๕๕ที่ปฏิบัติตามระเบียบการกีฬาแห่งประเทศไทยว่าด้วยการควบคุมการใช้สารต้องห้ามทางการกีฬาพ.ศ. ๒๕๔๕ ที่มีอยู่ก่อนวันที่ประกาศนี้ใช้บังคับ ให้มีผลใช้บังคับและถือเป็นคำตัดสินของคณะกรรมการพิจารณาโทษตามประกาศนี้(ให้มีผลใช้บังคับจนกว่าจะได้มีการปฏิบัติตามคำสั่ง)ข้อ ๑๔ ให้ผู้อำนวยการเป็นผู้รักษาการตามประกาศนี้ให้ไว้ณ วันที่ ๓๐ ธันวาคม พ.ศ. ๒๕๕๗กอบกาญจน์วัฒนวรางกูรรัฐมนตรีว่าการกระทรวงการท่องเที่ยวและกีฬาประธานคณะกรรมการควบคุมการใช้สารต้องห้ามทางการกีฬาปริยานุช/ผู้จัดทำ๒๔ กุมภาพันธ์๒๕๕๘ปริญสินีย์/ผู้ตรวจ๒๖ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๔๒ ง/หน้า ๗/๒๐ กุมภาพันธ์ ๒๕๕๘